### Beslutning

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 18. august 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 11. august 2021.

Dansk Folkepartis byrådsgruppe kunne tiltræde indstillingen med bemærkning om, at såfremt der er behov
 for mere og bedre uddannet personale, skal det med i budgetforhandlingerne.

Redegørelse for magtanvendelser i Sociale Forhold og Beskæftigelse i [adresse] i 2020.

### Resumé

Redegørelsen omfatter magtanvendelser over for anbragte børn og unge, samt magtanvendelser eller andre indgreb i selvbestemmelsesretten over for voksne med betydelig og varig nedsat fysisk og psykisk funktionsevne. Der skelnes i redegørelsen mellem magtanvendelser på interne tilbud i Sociale Forhold og Beskæftigelses og magtanvendelser (på eksterne tilbud) over for [adresse] på private/regionale tilbud i [adresse] samt tilbud i andre kommuner og regioner.

Samlet set er der i 2020 på de kommunale bo- og dagtilbud i Sociale Forhold og Beskæftigelse sket en væsentlig stigning i antallet af magtanvendelser sammenlignet med 2019. Det skyldes primært en stigning i antallet af magtanvendelser på interne og eksterne tilbud til voksne med udviklingshandicap.

Stigningen i antallet af magtanvendelser kan på de interne tilbud blandt andet forklares med en stigning i antallet af ansøgninger om forhåndsgodkendelser.

Herudover er der på både interne og eksterne tilbud til voksne med udviklingshandicap sket en stor stigning i antallet af akutte magtanvendelser over for enkelte borgere med særlige udfordringer.

Redegørelsen blev forelagt Handicaprådet på deres møde den 25. maj 2021. Redegørelsen fremlægges for Social- og Beskæftigelsesudvalget den 2. juni 2021 og på Byrådsmøde den 22. juni 2021.

### Indstilling

Det indstilles:

At 1) redegørelse for magtanvendelser i 2020 tages til efterretning (bilag 1).

### Sagens forløb

10-06-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-06-2021 Magistraten
Fremsendes til [adresse] med bemærkning, at Magistraten i mødet den 14. juni 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 31. maj 2021.
 22-06-2021 [adresse] Byråd
Fremsendes til [adresse] og Beskæftigelsesudvalget til behandling i henhold til beslutning i byrådets møde den 22. juni 2021.
 11-08-2021 Social- og Beskæftigelsesudvalget

Mathilde Mortensen, Tammy Lauridsen og Jano Schultz kunne tiltræde indstillingen i overensstemmelse med Magistratens anbefaling.

Mikkel Carlsen kunne tiltræde indstillingen med bemærkning om, at byrådet bør sikre et massivt løft til socialområdet ved de kommende budgetforhandlinger – magtanvendelserne vil kunne undgås med mere fast personale med stor faglighed.

Bertil Kjær kunne tiltræde indstillingen med bemærkning om, at såfremt der er behov for mere og bedre uddannet personale, skal det med i budgetforhandlingerne.

Benjamin Mikkelsen kunne tiltræde indstillingen med bemærkning om, at der gerne ses forslag til, hvordan de situationer, der kræver magtanvendelse, kan undgås.

Lucas Jacobsen var forhindret i at deltage i udvalgets behandling af sagen.

 18-08-2021 [adresse]

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 18. august 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 11. august 2021.

Dansk Folkepartis byrådsgruppe kunne tiltræde indstillingen med bemærkning om, at såfremt der er behov
 for mere og bedre uddannet personale, skal det med i budgetforhandlingerne.